Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 1 Pv 46/13/6606	Lučenec, 21.6.2013
EEČ : 2-47-101-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec dcéry XXXXX, nar. 28.11.1989 hoci bol právoplatným rozsudkom Okresného súdu v Lučenci č.k. 9C 57/99 zo dňa 29.03.1999 zaviazaný k plateniu výživného na vyššie uvedenú dcéru mesačne sumou 16,60 € (500,- Sk) vždy do 15-teho dňa toho ktorého mesiaca k rukám matky dieťaťa XXXXX XXXXX, nar. XXXXX, túto povinnosť riadne, pravidelne a v plnej výške neplnil v obci XXXXX, XXXXX okres Lučenec a inde v období od  01.09.2002 do 30.06.2010, pričom za obdobie od 01.09.2002 do 31.12.2004, za mesiace apríl a máj 2005 ako aj za obdobie od 01.01.2008 do 30.06.2010 matke dieťaťa XXXXX na výživnom dlhoval celkovú sumu 995,82 € a za obdobie od 01.01.2005 do 31.03.2005 ako aj za obdobie od 01.06.2005 do 31.12.2007 Úradu práce, sociálnych vecí a rodiny v Dolnom Kubíne, ktorý výživné vyplácal namiesto obvineného na zameškanom výživnom dlhoval sumu 564,28 €

lebo je trestné stíhanie neprípustné podľa § 9 odsek 1 písmeno d

Odôvodnenie:
Proti obvinenému XXXXX bolo vyšetrovateľom PZ, OR PZ v Lučenci vedené trestné stíhanie za prečin zanedbania povinnej výživy podľa § 207 ods. 1, ods. 3 písm. b/ Trestného zákona na tom skutkovom základe, ktorý je uvedený vo výrokovej časti tohto uznesenia. Vyšetrovateľ OR PZ po ukončení vyšetrovania predložil dozorujúcej prokurátorke vyšetrovací spis spolu s návrhom na zastavenie trestného stíhania podľa § 215 ods. 1 písm. d/  s poukazom na ustanovenie § 9 ods. 1 písm. d/ Trestného poriadku. Po preskúmaní vyšetrovacieho spisu som zistila, že predmetný návrh je dôvodný. 
Svedkyňa  - poškodená  XXXXX XXXXX v priebehu vyšetrovania uviedla, že obvinený XXXXX si riadne neplnil svoju vyživovaciu povinnosť na ich spoločnú dcéru XXXXX v období od 01.09.2002 do 30.06.2010. Za toto obdobie jej na výživnom dlhoval sumu 995,82 €. Dodala, že počas neplatenia výživného jej dcéra nikdy núdzou netrpela ako aj to, že v období od 01.01.2005 do 31.03.2005 a  od 01.06.2005 do 31.12.2007 poberala na dcéru náhradné výživné.  Dcéra XXXXX v júni 2010 skončila Strednú zdravotnícku školu v Žiline a následne sa zamestnala. 
Svedkyňa - poškodená XXXXX, pracovníčka ÚPSVaR v Dolnom Kubíne uviedla, že ich úrad suploval výživné namiesto obvineného XXXXX. Obvinenému vznikol na poskytnutom náhradnom výživnom  nedoplatok voči ÚPSVaR v Dolnom Kubíne v celkovej výške 564,28 €. 
	Z úmrtného listu vydaného Matričným úradom mesta Lučenec vyplýva, že obvinený XXXXX, nar. XXXXX v Lučenci zomrel v Lučenci dňa 09.06.2011. 
	Podľa § 9 ods. 1 písm. d/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu kto zomrel alebo bol vyhlásený za mŕtveho. Podľa § 215 ods. 1 písm. d/ Trestného poriadku prokurátor zastaví trestné stíhanie ak je trestné stíhanie neprípustné podľa § 9 Trestného poriadku. 
	Keďže v priebehu vyšetrovania bolo nepochybne preukázané, že dňa 09.06.2011 došlo k úmrtiu obvineného XXXXX, bolo potrebné trestné stíhanie vedené proti nemu pre prečin zanedbania povinnej výživy podľa § 207 ods. 1, ods. 3 písm. b/ Trestného zákona zastaviť. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jela Gaštanová
prokurátorka